126. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. 40062 της 20 Μαρτ./1 Απρ. 1981 (ΦΕΚ Β΄ 189) Περί καθορισμού ωρών εργασίας προσωπικού Εκπαιδευτικών Μονάδων Μαθητείας και Οικοτροφείων του ΟΑΕΔ. Έχοντας υπόψη: 1.Τας διατάξεις του άρθρ.12 του Νόμ. 254/76 «περί συστάσεως θέσεων παρά τω Οργανισμώ Απασχολήσεως Εργατικού Δυναμικού (ΟΑΕΔ) και ρυθμίσεως θεμάτων τινων προσωπικού». 2.Τις διατάξεις του άρθρ.18 του Νόμ. 576/77 «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». (Μετά τη σελ. 98,662) Σελ.98,663 Τεύχος Δ101-Σελ.43 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.125-126 3.Τις διατάξεις της παρ.5 του άρθρ.1 της Πράξεως Νομοθετικού Περιεχομένου «περί καθιερώσεως πενθημέρου εβδομάδος εργασίας των δημοσίων εν γένει υπηρεσιών και ρυθμίσεως συναφών θεμάτων (ΦΕΚ 299/Α/30.12.80). 4.Την αριθ. 25466/5293/12.7.76 απόφασή μας «περί καθορισμού ωρών εργασίας προσωπικού Εκπ/κών Μονάδων και Οικοτροφείων ΟΑΕΔ». 5.Την αριθ. 40066/2.3.81 κοινή απόφαση των Υπουργών Προεδρίας Κυβερνήσεως, Οικονομικών και Εργασίας «περί ωραρίου εργασίας προσωπικού των Οικοτροφείων του ΟΑΕΔ» (ΦΕΚ 153/Β/17.3. 81). 6.Το πρακτικό της αρ. 96/10.2.81 συνεδριάσεως του Δ.Σ. του ΟΑΕΔ (αρ. εγγράφου ΟΑΕΔ 72098/ 23.2.81), αποφασίζουμε: Καθορίζουμε το ωράριο απασχολήσεως του πάσης φύσεως προσωπικού των Εκπ/κών Μονάδων Μαθητείας και Οικοτροφείων του ΟΑΕΔ ως ακολούθως: α)Για συνεχή πρωϊνή απασχόληση μεταξύ των χρονικών ορίων από 07,30 έως 15.00 ώρας για τη χειμερινή περίοδο (16/10-15/5) και από 07,00 έως 14,30 ώρας για τη θερινή περίοδο (16/5-15/10). Για απογευματινή συνεχή απασχόληση από 13.00 έως 21.00 ώρας. β)Για διακεκομμένη απασχόληση (πρωϊνή και απογευματινή), 4,30 ώρες απαραιτήτως κατά το απόγευμα μέσα στα χρονικά όρια από 15.30 έως 21,00 και για τη συμπλήρωση των υπολοίπων ωρών ημερησίας απασχολήσεως κατά το πρωί μέσα στα χρονικά όρια από 09,00 έως 13,00. γ)Ειδικότερα για το 6ο Κέντρο Μαθητείας Αθηνών στη Σχολή Μαθητείας 202 ΚΕΑ και τη Σχολή Μαθητείας Ναυστάθμου Σαλαμίνας, λόγω των ειδικών συνθηκών λειτουργίας τους θα καθορίζεται συνεχές ωράριο απασχολήσεως του προσωπικού τους μέσα στα χρονικά όρια από 07,30 έως 19,30 για τη χειμερινή περίοδο (16/10-15/5) και 07,00 έως 17.00 για τη θερινή περίοδο (16/5-15/10). δ)Το ανωτέρω ωράριο απασχολήσεως του προσωπικού των Εκπαιδευτικών Μονάδων Μαθητείας του ΟΑΕΔ ισχύει από 1ης Σεπτεμβρίου μέχρι τέλους των μαθημάτων κάθε σχολικού έτους. Κατά τις ημέρες αργίας και διακοπών το διοικητικό προσωπικό, που υπηρετεί στις Μονάδες αυτές, θα απασχολείται μόνο κατά το πρωϊνό ωράριο. Το αυτό ωράριο (πρωϊνό) θα ισχύει και για το εκπαιδευτικό προσωπικό για τις ημέρες των αργιών και διακοπών, κατά τις οποίες υποχρεούται αυτό να παρέχει υπηρεσία. ε)Οι ώρες ημερησίας απασχολήσεως του μεν εκπαιδευτικού προσωπικού είναι 07,12΄ του δε διοικητικού και λοιπού προσωπικού είναι 07,30 μέσα στα καθοριζόμενα, ανωτέρω χρονικά πλαίσια Σελ.98,664 Τεύχος Δ101-Σελ.44 ς)Για το προσωπικό των οικοτροφείων, για το οποίο ισχύει η αριθ. 40066/2.3.81 κοινή απόφαση Υπουργών Προεδρίας Κυβερνήσεως, Οικονομικών και Εργασίας, η απασχόληση θα ορίζεται μέσα στα χρονικά όρια από 06,00 έως 22.00. Με την παρούσα παύει η ισχύς της αριθ. 25466/ 5293/12.7.76 αποφάσεώς μας. 